
//ANÀLISI D’UNA MÉS DE LES MENTIDES DEL CAPITALISME II 


El deute que sí 
és el problema 



Diuen els analistes que “Merkozy” s'equivoca en pensar que la crisi 
ve provocada per l'endeutament públic i que, per tant, només l'auste¬ 
ritat pot traure'ns d'ella [1] [2]. 

Però, s'equivoca realment “Merkozy”...? 

Si “Merkozy” es refereix a la crisi de l'Euro, sí s'equivocaria, de ple, 
perquè després d'eixa crisi no hem de cercar la causa del dèficit ni del 
deute financer públic. 

Si el dèficit financer públic fóra la causa, el lògic seria que els paï¬ 
sos amb majors dèficits fiscals entre 1999 i 2007 (és a dir, en el perí¬ 
ode abans de la crisi), siguen els que en l'actualitat travessaren majors 
penúries. No obstant açò, tal com es mostra en la Taula 1, Bèlgica, 
Portugal, Irlanda i Espanya van estar sempre per sota del 3% que ara 
es vol constitucionalizar i sobre el qual es vol imposar un sever règim 
de sancions. Aquest criteri és fal·laç, no solament perquè és evident 
que alguns dels països que ho van complir han patit el pitjor de la 
crisi, sinó perquè Alemanya, Àustria i França també ho van incomplir 
i no han patit la crisi financera en la mateixa mesura. Tabla 1 

Incumpllmiento Pacto Estabilidad y Credmiento 



INTERNACIONALISME 


II La mateixa classe, les mateixes lluites// 


Espanya deu anys després d’Argentina 

per Josefina Juste (historiadora i militant) 

Vaig eixir de Buenos Aires en 2001, enmig de les vagues que preanunciaven el corralito que, finalment, 
va sobrevenir, al desembre d'eixe mateix any. Les ambaixades estaven permanentment assetjades per cen¬ 
tenars de persones que pugnaven per obtenir una cita per a poder gestionar els documents que els per¬ 
meteren escapar, perquè d'açò es tractava: d'escapar del desastre. Havíem lluitat contra les privatitzacions 
de les empreses nacionals, que no feien més que lliurar el poc que quedava. Havíem enfrontat al govern 
venut i immoral de De la Rúa, eixint al carrer quasi tots els dies de l'últim any. Quan acabàvem la jornada 
de treball, ens reuníem a casa de companys, cercant estratègies, solucions, respostes possibles, mentre 
explicàvem els pocs diners que anava quedant en les nostres bosses per a comprar el menjar de l'endemà. 
El FMI ja havia dit que “calia ajustar-se els cinturons i honrar el deute”... el deute de qui? 

Companys que aconseguien comunicar-se amb altres companys en l'exterior ens transmetien els mis¬ 
satges que anaven voltant-nos més i més: ningú estava disposat a anar a la vaga general per Argentina, a 
lluitar per un país que no havia sabut cuidar de si mateix. Finalment, Argentina va caure... sense soroll cap 
a fora, només amb la desolació de qui estàvem dins. Avui, deu anys i molts morts, abandonats, enfonsats, 
traïts després, Argentina, diuen, es recupera... com els malalts desnonats: amb una generació perduda, 
amb el 75% de la població que treballa cobrant en negre o per sota de la seua categoria, amb l'educació 
lluitant per no ofegar-se, amb alumnes amuntegats en escoles sense calefacció i amb poc material per a 
oferir... però sent la principal exportadora de soia del món!!!, riquesa que no arriba a les persones que van 
quedar atrapades en la caiguda. Als hospitals públics cal anar a les 3 del matí per a obtenir una cita amb el 
metge i l'altra medicina, la dels què poden pagar-la, és privada. 

És el 2012 i estic a Espanya, en una Espanya que no acaba de veure que el capitalisme ve a per ella, 
com ja va anar a per Grècia, Irlanda, Portugal, Itàlia. Moltes escoles funcionen sense llum o sense cale¬ 
facció, els docents veuen els seus sous acovardir-se, els hospitals no tenen llits suficients, les vagues i els 
Eres se succeeixen. Potser la lliçó d'Argentina siga que ja no hi ha on escapar, que no podem seguir mirant 
quants més cauran abans que nosaltres... que la lluita és ací i ara. 


De forma similar ocorre amb el criteri de deute sobre el PIB que es 
mostra en la Taula 1. Segons aquest criteri, haguérem pogut predir els 
problemes de Grècia, Itàlia, Bèlgica i Portugal, però sorprenentment, 
de nou, Alemanya, Àustria i França, els països més profúndament in- 
complidors no han patit la voràgine de la crisi financera experimen¬ 
tada pels estats perifèrics; i Espanya, oh!, va ser un gran complidor 
d'aquest criteri en tots els anys. 

Però, aleshores, per què Alemanya, Àustria i França segueixen crei¬ 
xent, encara que feblement, mentre els perifèrics, els denominats 
PIIGS es troben en la frontera de la recessió o ja en ella? 

La resposta és senzilla, perquè la crisi de l'Euro obeeix en realitat 
als desequilibris estructurals entre els estats membres, desequilibris 
que poden observar-se en les seues Balances de Pagaments, tal com 
es mostra en el Gràfic 1. Els països que llancen un resultat més nega¬ 
tiu són: Estonià, Portugal, Grècia, Espanya, Irlanda i Itàlia. Quan ob¬ 
servem aquest indicador, tots els països encaixen perfectament en el 
patró de la crisi de l'Euro, perquè per tal que uns països tenen superà¬ 
vit, uns altres han de tenir dèficit; és la implacable llei econòmica del 
Deure i V Haver. Gràfic 1 

Secretariat 
Permanent del 
Comitè Confederal 

Avgda. del Cid 154 
46014 València (L’Horta). 

Tels.: 96 383 44 40 
96 313 43 53 
Fax: 96 383 44 47 

www.cgtpv.org 

sec.general@cgtpv.org 

Federacions locals i coaaarcals 

FL de València. 

Avgda. del Cid 154 
Tel. 96 383 44 40 

Fax 96 383 44 47 
46014-València (L’Horta). 
fed.local@cgtvalencia.org 

• SP de la FL de València, 
tel. 96 383 44 40 

• Sindicat de Metall, Energia i 
Mineria, tel. 96 313 43 50 

• Sindicat de Neteja, tel. 96 313 43 51 

• Sindicat de Transports, Comuni¬ 
cacions i Mar, tel. 96 383 53 73 

• Sindicat de Banca, Estalvi i 
Assegurances, tel. 96 383 53 74 

• Sindicat d’Administració Pública, 
tel. 96 383 45 08 

• Sindicat d’Oficis Diversos, 
tel.96 383 45 25 

• Sindicat d’Alimentació, Comerç i 
Hosteleria, 

tel. 96 313 41 39 

Serveis Afiliats: 

Fundació Ferrer i Guàrdia, 

Àrea de la Dona, Serveis Socials, 
Biblioteca Llibertària, 

Gabinet de Salut Laboral i Ambiental, 
Servei Sindical de Normalització 
Lingüística. 

SU del Camp de Morvedre i l’Alt 
Palància. 

C/ del Treball, 21, baix 

Tel. 96 269 86 33 

46520 Port de Sagunt (València) 

cgtportsag@gmail.com 

FL de Benidorm. 

C/ de la Gaviota, 4 
Tel. 96 680 65 80 
Fax 96 680 65 80 
03501 -Benidorm (Alacant) 

Apt. Correus 125 (CP: 03501) 

cgtbenidorm@cgtpv.org 

cgtbenidorm@gmail.com 

FL d’Alacant. 

C/ José Reus García, 3 Entpta. Dcha. 

Tel. 96 518 22 11 

03010 - Alacant (L’Alacantí) 

alacant@cgt.es 

FL d’Alcoi. 

C/ Echegaray 10 baix 
Tel. 96 554 71 46 
Fax 96 554 71 46 
03800-Alcoi (Alacant-L’Alcoià) 
f.l.alcoi@cgtpv.org 

FL La Safor-Gandia. 

C/ Pintor Sorolla 39 baix 
Tel. 96 287 70 60 
Fax 96 287 70 60 
46700-Gandia (València-La Safor) 
cgtlasafor@terra. es 

FL de Puçol. 

C/ Castell de Morvedre 12-ler. dreta. 
Tel. 96 146 54 54 
Fax 96 146 54 54 
46530-Puçol (València-L’Horta) 
cgtpucol@telefonica.net 

FIC de Castelló. 

C/ Cerdan de Tallada 23 entresol 
Tel. 96 425 06 36 
Fax 96 425 06 36 
12004-Castelló-La Plana 
cgtkastello@hotmail.com 

Fundació Ferrer i Guàrdia. 

Avgda. del Cid 154 baix 

Tels. 96 383 44 40 

46014-València (València-L’Horta 

editorial 

DECIDIR EN EL SINDICAT 
PER A LLUITAR EN EL CARRER 


L ’any 11 del segle XXI ja és his¬ 
tòria, però ha de passar a la 
Història com l’any de la gran 
mobilització social contra les políti¬ 
ques mafioses de la banca i les institu¬ 
cions financeres internacionals, que 
són les que imposen als governs (con¬ 
servadors o socialdemòcrates, què im¬ 
porta) les polítiques que s’han de se¬ 
guir perquè els rics el siguen encara 
més i puguen seguir empobrint als po¬ 
bres. 

El 15M, i no ens cansarem d’afir- 
mar-ho, ha suposat un canvi fonamen¬ 
tal en la trajectòria descendent de la 
resposta social i obrera a la pèrdua 
d’uns drets i unes condicions accepta¬ 
bles de vida, que s’havien conquistat 
gràcies a les lluites de tot el segle XX. 

La CGT també va tancar un any re¬ 
plet d’activitat i de lluita. Vam saber 
veure i recolzar la indignació que pre¬ 
nia carrers i places. Vam estar en el 
15M perquè les seues propostes i els 
seus mètodes de funcionament s’acos¬ 
ten molt al que la nostra organització 
diu i ve proposant des de molt abans 
d’eixe alegre despertar del somni con- 
sumista i individualista que experi¬ 
mentem el passat mes de maig. 

També ha sigut 2011 un any de tre¬ 
ball extra per culpa de les eleccions 
sindicals; que no són el model que l’a- 
narcosindicalisme propugna, però que 


ens estan permetent consolidar-nos i 
ser un referent per a els qui volen 
veure l’evident fracàs del sindicalisme 
servil i claudicant que practiquen els 
dos aparats sindicals majoritaris. 

Com a CGT-PV podem estar satis¬ 
fets dels resultats d’eixes eleccions, ja 
que malgrat disminuir el nombre de 
delegats totals a triar (pel tancament 
massiu d’empreses) hem aconseguit 
mantenir i fins i tot millorar lleugera¬ 
ment els resultats de 2007 en el con¬ 
junt del País Valencià, amb un creixe¬ 
ment més que acceptable en la provín¬ 
cia de València. 

Però lluny de conformar-nos amb 
els resultats del nostre treball sindical 
i social de l’any anterior, 2012 T ini¬ 
ciem ja amb nous reptes i amb majors 
atacs als drets dels treballadors i de les 
persones amb menys recursos. L’ona¬ 
da de retallades amb que el govern ac¬ 
tual continua la política iniciada per 
l’anterior, ens obliga a seguir en la 
lluita, en el debat de propostes i en la 
mobilització social. 

Sense deixar d’estar i actuar en els 
nostres centres de treball, els repre¬ 
sentants de CGT i tota la militància 
hem de bolcar-nos a respondre en el 
carrer a la pluja de retallades i refor¬ 
mes que ja s’estan engegant. Estem 
obligats a ser forganització per la qual 
treballem des de fa anys: que es mobi¬ 


litza, que proposa, que aglutina, que 
es solidaritza, que conflueix amb al¬ 
tres formes de pensar i actuar... 

En els pròxims mesos anem a parti¬ 
cipar en un apassionant debat dins 
dels nostres sindicats, en el curs del 
qual haurem d’opinar i decidir (com és 
habitual en aquesta casa) sobre la ne¬ 
cessitat d’una pròxima Vaga General, 
per a enviar als nostres delegats al 
Congrés Extraordinari (Toledo, 9 i 10 
de març) amb uns acords clars referent 
a eixa vaga que venim proposant des 
del fallit 29S. 

Una vegada hàgem decidit què fer - 
ja siga convocar la Vaga General o se¬ 
guir amb altres propostes de mobilit¬ 
zació- tota la Confederació, amb inde¬ 
pendència del que cadascú haja 
defensat en el debat previ al Congrés 
Extraordinari de Toledo, hem de 
posar-nos a treballar decidida i solidà¬ 
riament amb l’afany de contagiar al 
teixit social de les nostres ganes de ba¬ 
rallar per tot el que ens volen arrabas¬ 
sar polítics i banquers. 

A ningú li demanem més del que pot 
donar; de ningú esperem menys del 
que la seua consciència i la seua cir¬ 
cumstàncies li permeten fer. 


ANTONIO PÉREZ COLLADO 
Secretari General CGT-PV 


ACCIÍ IIIECTA 

PROGRAMA D’INFORMACIÓ SOCIAL I LABORAL DE CGT-PV 

Tots els dimecres, de 16 a 18 h. 

ESCOLTA’L I PARTICIPA!! a RÀDIO KLARA 104.4. FM i www.radioklara.org 

El deute que sí és el problema 


...continuació portada 

Com explica molt lúcidament Alberto Garzón [3]... 

“Mirant la balança comercial de cada país podem 
comprovar com els països amb menor competitivitat 
(com Espanya) han tingut un dèficit comercial perillo- 
síssim, mentre que països amb major competitivitat han 
tingut superàvit. Que Alemanya continue creixent, enca¬ 
ra que feblement, i Espanya estiga en la frontera de la 
recessió s’explica pel model de creixement que cada país 
manté. Mentre Alemanya ha crescut en les últimes dèca¬ 
des gràcies a un model d'exportació, ajudat per la seua 
major competitivitat, Espanya ha crescut propulsant la 
seua demanda interna via crèdit. 

Espanya [i la resta de perifèrics] ha tingut més impor¬ 
tacions que exportacions, i ha finançat eixa diferència a 
través del compte financer. Dit d'una altra forma, Es¬ 
panya ha crescut gràcies a la seua bambolla immobilià¬ 
ria, però aquesta no podria haver sigut possible si els 
bancs no hagueren obtingut diners des de l'exterior per 
a finançar tots els crèdits immobiliaris. I eixos diners els 
han obtingut els bancs dels mercats financers interna¬ 
cionals, molt especialment a través de l'emissió de pro¬ 
ductes amb títols. 

Es a dir, el consum intern espanyol (component del 
creixement econòmic) s'ha sustentat no en alts salaris 
(que han sigut en realitat cada vegada menors) sinó en 
el crèdit financer. Però eixe crèdit ha sigut possible per¬ 
què els propis bancs han demanat prestat eixos diners en 
l’exterior. Eixe esquema és el que reflecteix el gràfic an¬ 
terior, amb un compte corrent deficitari. 

Per contraposició, Alemanya ha crescut perquè ha ex¬ 
portat més del que ha importat. Estem davant una rela¬ 
ció centre-perifèria a Europa que s’assembla molt a l'es- 
tablida entre Estats Units i Xina. Alemanya exporta 
més, però perquè hi ha països que poden comprar el que 
ven. I eixos són països com Espanya, Itàlia o Grècia. I 
per a ajudar-los, Alemanya i els països centrals d'Euro- 
pa han finançat eixes mateixes compres. Són pols opo¬ 
sats que es necessiten mútuament .” 

Què significa tot açò? Que l’austeritat no és el proble¬ 
ma, ni tampoc la solució, sinó molt probablement, una 
cosa que agreujarà la crisi. Un disseny defectuós de la 
Unió Monetària ens ha portat fins a ací: ara, en lloc de 
corregir Terror que va causar aquesta crisi anem a inten¬ 
tar emmascarar els símptomes que ens alertaven de la 
vertadera malaltia [2]. 

Però llavors, realment s'equivoca “Merkozy”?, per¬ 
meteu-me que insistisca en la qüestió... Si la solució 
“tècnica” que des del poder polític s'imposa és sens 
dubte equivocada, com sembla, per què aleshores aques¬ 
ta obstinació, mesura després de mesura i acord després 
d'acord, a seguir per un camí equivocat...? 

De nou, la resposta és senzilla: perquè no ens gover¬ 
na el poder polític, ens governa el poder dels diners, 
el poder financer. 

En la seua actual deriva neoliberal, el sistema capi¬ 
talista ha alterat Pequilibri de poder aconseguit du¬ 
rant els dos últims segles per a ferir de mort a la de¬ 
mocràcia en Púltim bastió on s ? hi havia fet fort: Eu¬ 
ropa. 

El que estem contemplant és la Piràmide Invertida del 
Poder, tal com es mostra en la Figura 1 [4]. En paraules 
d'Ignacio Ramonet... [5] 

“Es clar que no existeix, en el si de la Unió Europea, 
cap voluntat política de plantar-li cara als mercats i re¬ 
soldre la crisi. Fins ara s’havia atribuït la lamentable ac¬ 
tuació dels dirigents europeus a la seua desmesurada in¬ 
competència. Però aquesta explicació (justa) no és sufi¬ 
cient, sobretot després dels recents “colps d’estat 
financers ” que han posat fi, a Grècia i a Itàlia, a certa 
concepció de la democràcia. Es obvi que no es tracta 
només de mediocritat i d'incompetència, sinó de compli¬ 
citat activa amb els mercats. 

A què cridem mercats ”? A eixe conjunt de bancs d'in¬ 
versió, companyies d'assegurances, fons de pensió i fons 
especulatius (hedge funds) que compren i venen essen¬ 
cialment quatre tipus d’actius: divises, accions, bons dels 
Estats i productes derivats. 

Per a tenir una idea de la seua colossal força n ’hi ha 
prou amb comparar dues xifres: cada any, l’economia 
real (empreses de béns i de serveis) crea, a tot el món, 
una riquesa (PIB) estimada en uns 45 bilions d’euros. 
Mentre que, en el mateix temps, a escala planetària, en 
l'esfera financera, els mercats ” mouen capitals per un 


valor de 3.450 bilions d'euros. O siga, setanta-cinc ve¬ 
gades el que produeix l’economia real... 

Conseqüència: cap economia nacional, per poderosa 
que siga (Itàlia és la vuitena economia mundial), pot re¬ 
sistir els assalts dels mercats quan aquests decideixen 
atacar-la de forma coordinada, com l'estan fent des de 
fa més d'un any contra els països europeus despectiva¬ 
ment qualificats de PIIGS (porcs, en anglès): Portugal, 
Irlanda, Itàlia, Grècia i Espanya. 

El pitjor és que, contràriament al que podria pensar- 
se, eixos “mercats ” no són únicament forces exòtiques 
vingudes d’algun horitzó llunyà a agredir les nostres 
gentils economies locals. No. En la seua majoria, els 
“atacants ” són els nostres propis bancs europeus (eixos 
mateixos que, amb els nostres diners, els Estats de la UE 
van salvar en 2008). Per a dir-ho d'una altra manera, 
no són només fons nord-americans, xinesos, japonesos o 
àrabs els que estan atacant massivament a alguns paï¬ 
sos de la zona euro. 

Es tracta, essencialment, d'una agressió des de dins, 
vinguda de l’interior. Dirigida pels propis bancs euro¬ 
peus, les companyies europees d'assegurances, els fons 
especulatius europeus, els fons europeus de pensions, 
els establiments financers europeus que administren els 
estalvis dels europeus. Ells són els qui posseeixen la 
part principal del deute sobirà europeu. I els qui, per a 
defensar -en teoria- els interessos dels seus clients, es¬ 
peculen i fan augmentar els tipus d'interès que paguen 
els Estats per endeutar-se, fins a portar a varis d'aquests 
(Irlanda, Portugal, Grècia) a la vora de la fallida. Amb 
el consegüent càstig per als ciutadans que han de su¬ 
portar les mesures d'austeritat i els brutals ajustos deci¬ 
dits pels governs europeus per a calmar als “comprats ” 
voltors, o siga als seus propis bancs ...” Figura 1 

En aquesta mà, falta per dilucidar si aquesta podrida 
ordidura s'imposarà causant la deflació i la pobresa dels 
pobles de la Unió, com opinen alguns analistes [6]; o si 
el poker d'alt risc desembocarà en un parany insalvable 
que porte a la fractura de la unió monetària, al corralito 
i a una espiral inflacionista i devaluatòria [7] [8], també 
a la pobresa dels pobles, com postulen altres observa¬ 
dors [9]. 

En qualsevol cas, és poc probable que els tecnòcrates 
d'aquesta “era post-política” aconseguisquen resoldre la 
crisi financera (si la seua solució fora tècnica, ja s'hauria 
resolt). Què passarà quan els ciutadans europeus consta¬ 
ten que els seus sacrificis són inútils i que la recessió es 
perllonga? Quins nivells de violència aconseguirà la 
protesta? Com es mantindrà l'ordre en l'economia, en les 
ments i en els carrers? S'establirà una triple aliança entre 
el poder econòmic, el poder mediàtic i el poder militar? 
Es convertiran les democràcies europees en “democrà¬ 
cies autoritàries”? [5] 

Però la partida continuarà, perquè hem passat de viure 
de les rendes de la Terra a viure del seu capital. Lògica¬ 
ment aquesta situació no pot durar indefinidament, i 
d'alguna manera l'efecte Sèneca [10] reflecteix la neces¬ 
sitat de saldar Tincommensurable deute que hem acu¬ 
mulat, el deute que sí és el vertader problema. Perquè 
de nou es tracta d'un problema de deute: hem pres pres¬ 
tat del fútur per a viure millor el present, sense importar- 
nos carregar les conseqüències sobre les generacions fu¬ 
tures. La mateixa lògica de la bambolla financera però 
sobre una escala temporal major. Per tant, el dèficit eco¬ 
lògic és la versió en el món dels recursos del problema 
del deute, i l'efecte Sèneca ve a ser el defaulting sobre el 
deute ecològic [11]. 


Per descomptat les coses no tenen per què prendre el 
pitjor curs possible, però el que sí és clar, tal com evi¬ 
dencia l'efecte Sèneca, és que quan més tardem a posar- 
nos a la feina, menys recursos tindrem i més ens costa¬ 
rà. El curtoplacisme explica per què aquests temes no 
són presos en consideració, ja que l'objectiu és créixer 
costi el que costi encara quan balafiem, tal com s'ha 
posat en evidència en la recent Cimera del Canvi climà¬ 
tic de Durban [12]. Però si comptabilitzàrem correcta¬ 
ment els costos futurs es veuria que preservar el medi 
ambient i combatre les extemalitats és, en realitat, un 
bon negoci, fins i tot des del punt de vista financer, ja 
que estalvia costos fúturs, que no solament seran crei¬ 
xents en absolut, sinó que ho seran molt més relatius a 
uns PIBs que no poden créixer sinó caure, ja que aques¬ 
ta crisi no acabarà mai... 

“El pitjor analfabet és l'analfabet polític. No sent, no 
parla, no participa dels esdeveniments polítics. No sap 
que el cost de la vida, el preu dels fesols, del pa, de la 
farina, del vestit, de la sabata i de les medicines, depe¬ 
nen de decisions polítiques. L'analfabet polític és tan 
ruc que s’enorgulleix i eixampla el pit dient que odia la 
política. No sap que de la seua ignorància política naix 
la prostituta, el menor abandonat i el pitjor de tots els 
bandits que és el polític corrupte, mamaratxo i lacai de 
les empreses nacionals i multinacionals ”. Bertolt Brecht 


Jokin_Zabal@ es l ’alter ego de José Anastasio Urra Urbieta, Pro¬ 
fessor Titular d’Organització d’Empreses en la UV, membre d’AT- 
TAC País Valencià i delegat sindical de CGT. 

ANÀLISI 


Nous moviments feixistes 
al País Valencià 

// Reivindicacions històriques de l’esquerra estan sent reclamades pels feixistes. Aquest fet només pot ser entés 
en el context actual de crisi. Pretenen persuadir a la societat mitjançant el reclam de les necessitats del poble // 



COL·LECTIU ANTIFEIXISTA 
CGT-Castelló 

Els Moviments d’extrema dreta, 
tant el feixista de Mussolini a Itàlia, 
el nazi de Hitler a Alemanya i el 
franquista a l’Estat Espanyol, van 
sorgir a la primera meitat del segle 
XX i van representar la pàgina més 
fosca, trista i de repressió cap a les 
persones i les llibertats, que es co- 
nega a la Història de la Humanitat. 

De 1919 fins a la mort del dic¬ 
tador Franco al 1975, aquests ma¬ 
leïts noms dels feixistes a Europa, 
han acompanyat al moviment radi¬ 
cal anti-obrer i anti-social anome¬ 
nat neofeixisme, a totes les expres¬ 
sions que apuntarem amb aquest 
article. 

Desde la simbologia, la violèn¬ 
cia contra els grups més febles (so¬ 
cials, sexuals i especialment de 
raça) l'autoritarisme de les seues 
accions racistes i xenòfobes, els 
moviments feixistes al nostre Estat 
i en concret al nostre País Valen¬ 
cià, es caracteritzen per una exal¬ 
tació dels icones personals dels 
tres feixistes anomenats, les ban¬ 
deres dels règims que representa¬ 
ven, una estètica militarista i uns 
centres i locals de reunió, ben ca¬ 
racteritzats per la creu gamada, la 
esvàstica, “el aguilucho franquista” 
i altres símbols d’opressió. 

L’apologia cultural del feixisme 
es basa al pangermanisme, antise- 
mitisme i anticomunisme, i més re- 
cientment amb un missatge contra 
la immigració/emigració, les dife¬ 
rències sexuals i especialment con¬ 
tra els moviments d’alliberaments 
nacionals o independentistes. 

Llibres com Mein Kampf (Mi 
Lucha), termes com Tercer Reich, 
reivindicacions de persones des- 
preciables com Mussolini, deforma¬ 
cions d’escriptors feixistes al vol¬ 
tant del franquisme i la dictadura, 
“la División Azul”, revisionistes his¬ 
tòrics que reivindiquen a Franco i 
La Falange, al nostre país, estan 
intoxicant a part dels nostres joves 
obrers i portant-los a camins de 
violència i odi, com ara, a Castelló, 
que acollirà la primera parada del 
líder feixista italià Gianluca lanno- 
ne, representant Casa Pound, un 
centre social d'extrema dreta al què 
pertanyia l'assassí racista de Flo¬ 
rència. 

Els darrers dies, els carrers de 
Castelló apareixien plens de car¬ 
tells on s'anunciava la conferència 
organitzada per Proyecto Impulso, 
en un local municipal cedit per l'A¬ 
juntament. La següent parada de 
lannone, a qui acompanya el res¬ 
ponsable de relacions internacio¬ 
nals de Plataforma per Catalunya 
(PxC) Enrique Ravelló, ex membre 


de l'organització nazi CEDADE, i 
un altre neofeixista italià, Gabriele 
Adinolfi, relacionat amb grups te¬ 
rroristes d'extrema dreta italians, 
serà a Barcelona, en la inaugura¬ 
ció d'un local anomenat Militia, que 
segons ha informat la plataforma 
Unitat contra el Feixisme i el Ra¬ 
cisme està impulsat per Alberto 
Sànchez, actual regidor de PxC a 
l'Hospitalet de Llobregat. 

Qui són Zona Cero? 

L'any 2009 en Castelló es crea 
una mena de centre social, que ha 
servit a l’extrema dreta local per a 
tindré un lloc de trobada i actuació. 
En aquest local venen donant xe¬ 
rrades i conferències d'extrema 
dreta des de llavors, i inclús orga¬ 
nitzant activitats de tipus lúdic com 
campionats esportius, jornades 
d'autodefensa, menjars de germa¬ 
nor... per tal de normalitzar en el 
barri i Castelló la seua actuació. 
Actualment Zona Cero forma part 
del Proyecto Impulso, sent d'ell la 
seua seu de coordinació. 

Proyecto Impulso 

Ells es defineixen com a una 
associació cultural, esportiva y de 
promoció social, i encara que pa- 
rega increïble són una associació 
legalment constituïda. És impac- 
tant que reivinidicacions històri¬ 
ques pròpies de l'esquerra com el 
dret a la vivenda digna, la igualtat, 
l'anticapitalisme, la solidaritat, jus¬ 
tícia, drets socials i laborals, ara si- 
guen utlitzades i reclamades pels 
feixistes. Aquest canvi d'estratègia 
només pot ser entés dintre del 
context actual de crisi, on pretenen 
persuadir a la societat de Castelló 
(una de les més perjudicades per 
aquesta) mitjançant el reclam de 
les necessitats del poble. 

Com aborda la nova extrema 
dreta la immigració? Bé, òbvia¬ 
ment amb paraules molt boni¬ 
ques però les solucions que ells 
aporten son les històriques de 
l’extrema dreta, tan simples com 
l'expulsió dels immigrants i l'im¬ 
pediment d'entrada d'aquest als 
països veïns; oblidant d'aquesta 
forma la base del problema i el 
perquè de les migracions, i per 
extensió un oblit i aïllament ab¬ 
solut de les persones amb meny 
recursos i que més necessits 
tenen. 

Els integrants de Proyecto Im¬ 
pulso, que han militat i militen en 
diversos partits, associacions i 
sindicats d'extrema dreta com De¬ 
mocràcia Nacional, Alianza Nacio¬ 
nal, Frente Nacional, Espana 
2000, Respuesta estudiantil, etc. 
ara s'autoproclamen com la “ju- 
ventud rebelde y activa. Insolente, 
potente y contestataria”. 


Castelló s'ha mobilitzat contra 
Zona Cero, iniciant una sèrie d'ac¬ 
cions de denúncia pública en el 
barri contra el seu projecte. Instan¬ 
tàniament la brigada d'informació 
de la policia nacional ha realitzat 
una investigació i una sèrie de de¬ 
tencions arbitràries contra com¬ 
panys antifeixistes per aquests 
actes. Contraposadament, els úl¬ 
tims mesos els moviments socials 
de Castelló han sofrit atacs per 
part dels militants que es situen al 
voltant d'aquella esfera ideològica 
(com l'intent de cremada de la 
Cosa Nostra, i les pintades i ame- 
naçes al Casal Popular...). Resulta 
molt dur i trist que els atacs a l’Es¬ 
querra de Castelló han caigut en 
no res, encara que estaven signats 
per Respuesta Estudiantil, un sin¬ 
dicat que tothom sap qui el confor¬ 
ma. Per què aquesta permisivitat a 
l’extrema dreta per part dels cos¬ 
sos policials de l'estat? No tindrà 
res que vore la relació paterno-fi- 
lial que tenen alguns militants de 
Zona Cero i la policia? 

Si analitzem qui governa l'Ajun¬ 
tament de Castelló podem vore l’es¬ 
treta relació que manté el PP amb 
aquesta gent. Després de saber açò 
no resulta tan impactant saber que 
aquest acte s'anava a realitzar en un 
local de l'Ajuntament, és a dir públic, 
veritat? Per molt que ara vullguen 
desvincular-se el recolzament i la 
permisivitat de l'Ajuntament envers 
aquesta gent i aquest tipus d'actes 
és tan evident que fins i tot apareix 
com a col·laborador en els cartells 
nazi-feixistes. 


Relació entre Zona Cero i el mo¬ 
viment nazi-feixista 

Llistes electorals: 

DEMOCRÀCIA NACIONAL 
Nathalie Felip Meharón 
Núria Pérez Punzano 
Pablo Antonio Martínez López 
Yago Ripollès de Aymerich (Apa¬ 
reix a la fotografia en una visita a 
Casa Pound a Roma, membre de 
Zona Cero) 

Juan Manuel Sales Ortí 

ALIANZA POR LA UNIDAD 

NACIONAL 

Jesús Calabuig López 

Irene Salvador García 

Ivan Chicano Ballester 

Ana Maria López Hernandez 

Carlos Llora Rodríguez (Apareix a 

la fotografia en una visita a Casa 

Pound a Roma, membre de Zona 

Cero) 

Nexes i permissivitat de l’Ajun¬ 
tament de Castelló amb l’extre¬ 
ma dreta 

Amb motiu del dia del llibre, 
Cesàreo Jarabo pretenia fer la 
presentació del seu llibre en la 
plaça Santa Clara de Castelló. Per 
a qui no conegui a aquest perso¬ 
natge és també autor del llibre El 
aprendiz de Quijote, llibre que va 
haver de ser retirat a Castelló fa 
un parell d'anys per incloure pro¬ 
clames pro franquistes i homòfo- 
bes, llibre que es va intentar distri¬ 
buir en col·legis, instituts i bibliote¬ 
ques. Jarabo és també 
l'administrador de la pàgina 


www.pensamientohispanico.com 
en la qual, només entrar, pots 
veure una bandera espanyola 
amb l'àguila de San Juan (bande¬ 
ra de la dictadura militar franquis¬ 
ta) i, per al nostre lament i vergon¬ 
ya com castellonencs, l'escut de la 
nostra ciutat al costat. Té relació 
directa amb el “colectivo 33”, un 
altre lloc feixista a la red. 

Col·laborador actiu i militant de 
AJE, Acción Juvenil Espanola, or¬ 
ganització política antidemocràtica 
ultra conservadora i feixista, és 
una de les escisions de l'actual 
partit neonazi AN (Alianza por la 
Unidad Nacional) quan era presidit 
per Ricardo Sàez, fill del militar 
colpista Ynestrillas. 

A més a més, alguns dels 
seus llibres han sigut distribuïts 
per la Librería Europa; aquesta lli¬ 
breria va ser intervinguda per 
ordre de la Fiscalia de Catalunya, 
per considerar que era un centre 
d'apologia nazi; en el registre van 
intervenir l'arxiu de l'organització 
nacionalsocialista CEDADE i una 
gran quantitat de llibres amb con¬ 
tingut racista i feixista. La llibreria 
Europa no va tancar, i de fet se¬ 
gueix oberta en l'actualitat. A més, 
en aquest lloc s'organitzen confe¬ 
rències privades sobre temes pro¬ 
pers al nazisme, feixisme, el ra¬ 
cisme i l'antisemitisme. Al novem¬ 
bre del passat any estava 
programada una xerrada de l’an¬ 
tic líder del Ku Klux Klan, David 
Duke, acte que els companys an¬ 
tifeixistes catalans van aconse¬ 
guir boicotejar. 



webs al País Valencià 


CGT Alacant CGT Castelló CGT València CGT País Valencià 

http://cgt-alicante.es http://acciosocialcgtcastello.blogspot.com/ http://www.cgtvalencia.org http://www.cgtpv.org 

CONFERÈNCIES I EXPOSICIÓ 

Un altre èxit de les 
Jornades Llibertàries 



Rosario Rozado, M a José Lerma, Dani Sànchez, Inma Serrano 
i Jordi Martínez 



Susana Ferrando, José Luis Porcuna i Risu 



Manolo Totxa, Antonio Pérez, Antonio Ruiz, Manuel Silvestre i Mikel 



Carlos Taibo i Joan Carles Bernad 



Lucia Ruiz, Josefina Juste i Rafael Cid 


Del 12 al 16 de desembre van tenir lloc les XIII 
Jornades Llibertàries de la CGT-València. En 
aquesta ocasió el marc triat per a l'esdeveni¬ 
ment també va contribuir al gran èxit aconse¬ 
guit. Que el Centre de Cultura Contemporània 
Octubre es trobe en ple cor de la ciutat, que 
siga un espai molt conegut en els ambients 
culturals i que dispose d'unes excel·lents ins¬ 
tal·lacions ha motivat una major assistència de 
públic i ha donat major difusió i brillantor als 
actes. 

Tant l'exposició de fotografies del moviment 
15-M, com les diferents xerrades han sigut 
molt bé valorades per assistents i per mem¬ 
bres d'altres organitzacions i col·lectius. 

Quant al programa, cal dir que els temes han 
sigut dels més interessant i oportú en el mo¬ 
ment que estem travessant, per la qual cosa 
tots els dies va haver-hi una bona assistència i 
una destacable participació en els debats 
oberts al final de xerrada o conferència. 
Encara que tots els convidats van aconseguir 
captar l'interès del nombrós públic, la major 
popularitat d'alguns d'ells -com són els casos 
de Rafael Cid i Carlos Taibo- va aconseguir 
que la sala estiguera abarrotada. 

Des de la Comissió Organitzadora d’aquestes 
XIII Jornades Llibertàries solament podem ma¬ 
nifestar la nostra satisfacció pels resultats i ce¬ 
lebrar que cada edició d'aquest esdeveniment 
tinga més prestigi i seguiment; tant dins com 
fora de la pròpia CGT valenciana. 

Finalment volem agrair a col·laboradors, assis¬ 
tents i conferenciants el seu suport, així com 
fer públic el nostre reconeixement tant als res¬ 
ponsables de l'Octubre com de la sala 
Arte&Facto, on va tenir lloc la festa de clausu¬ 
ra. Tampoc se'ns va a oblidar el suport econò¬ 
mic que presten a les Jornades Llibertàries els 
sindicats, seccions sindicals i militants que 
col·laboren solidàriament en la distribució de la 
loteria amb les quals es financen totes les des¬ 
peses que originen les mateixes. 

I com no podem estar molt temps recreant-nos 
en els triomfs recents, ja estem pensant en 
com les Jornades Llibertàries de 2012 poden 
superar a les passades. 

Comissió Organitzadora 

Jornades Llibertàries de CGT-València 



Fermin Alegre recitant les “Zarandajas” en la festa de clausura 


Si vols saber més 
www.cgtpv.org 



Emília Moreno, Pepa Vàzquez, Raquel Ramírez, Josefina Juste, Llanos Prior i Ana Pérez Solsona 

Aniversari de Dones 
Lliures en Ràdio Klara 


EMÍLIA MORENO 
Dones Lliures CGT-València 

Si el 8 de març de 2002 algú m'hague¬ 
ra dit que deu anys després anava a seguir 
en Ràdio Klara, haguera pensat que so¬ 
miava. 

Mai oblidaré el dia, en què per fi, des¬ 
prés de nombroses invitacions de la nostra 
companya Pilar Molina, reunirem el valor 
suficient per a anar a “el seu programa” de 
Dones Lliures, Jackie i jo, amb el com¬ 
promís que no hauríem de parlar molt. 

Inoblidables van ser les seues altres 
convidades, dones de feminisme antic que 
defensaven la castració dels homes per a 
acabar amb la prostitució, els esforços de 
Pilar per aplacar-les, la rapidesa amb que 
se'ns va oblidar la timidesa per a contes- 
tar-les nosaltres, i la cara de paciència i 
desconcert de qui amb prou faenes conei¬ 
xia llavors i ha arribat a ser la meua amiga 
i mestra: Josefina Juste. 

Tot un impacte va ser per a nosaltres el 
que en directe Pilar ens passara el testi¬ 
moni del programa, i prou la incredulitat 
de poder-ho traure avant. No coneixíem a 
Josefina! No sabíem de la seua tenacitat, 
la seua capacitat dissuasòria, la seua in- 
frangible voluntat. Però ho vam saber, i un 
mes després, tancada la marxa de Pilar en 
el programa començava la nostra. 

Els començaments van ser difícils. A 
qui portem? Açò és molt poc per a dues 
hores!!! No tenim tècnica de so!!!!! Però 
també divertits; nervis i riures van anar 
conformant un equip pel qual hem passat 
unes quantes persones, algunes solament 
van estar una temporada, unes altres hem 
anat i tomat conforme el temps ens ha 
donat, però sempre ha estat al capdavant 
el seu timoner: Josefina. 

Han passat deu anys i en el camí hem 
perdut a Pilar, que encara que no estava 
amb nosaltres sempre la sentim com a la 
nostra mentora i per açò ens va deixar una 
mica òrfenes. 

El nostre principal problema en les al¬ 
bors va ser tindré algú al capdavant dels 
comandaments, atès que cap teníem mol¬ 
tes aptituds, Isaac i Alvaro van acudir en 
la nostra ajuda, però l'estabilitat va arribar 
amb Llanos, que ens va deixar bocabada¬ 
des quan se'ns va rebel·lar i va dir que ella 
era la propietària dels comandaments i 


deixàrem de manifassejar-la; a partir de 
llavors el programa va començar a pren¬ 
dre forma gràcies Llanitos!, i quan es va 
sumar Raquel fins i tot vam poder comp¬ 
tar amb dues tècniques. 

Amb el temps s'han anat creant co¬ 
lumnes fixes, que han anat variant segons 
qui participàvem: Dones en la història, 
amb Pepa; dones enredant amb Aixa; 
dones pintores, que acabem d'estrenar 
amb Amèlia; la columna d'Amnistia Inter¬ 
nacional, amb Ana, a la qual esperem des¬ 
prés de la seua baixa maternal, i els meus 
llibres, que m'ha servit per a investigar i 
descobrir un munt de llibres feministes, o 
senzillament interessants. 

I la tecnologia va arribar de la mà de 
Jackie, el sentit comú amb potes!, i tenim 
fins al nostre propi blog, on pengem cada 
programa. Un pas més! 

I després estan, per descomptat, les 
entrevistes, entrevistes que espere hagen 
sigut interessants i aprofitat a qui estaven 
a l'altre costat del receptor, però que no 
haguera canviat per res, encara que no hi 
haguera hagut ningú escoltant, perquè ca¬ 
dascuna d'elles ha suposat per al meu un 
gran enriquiment personal. 

Ens han aportat coneixement, saviesa, 
maneres diferents de veure la vida, pers¬ 
pectiva. Ens ha donat l'oportunitat de co¬ 
nèixer dones i homes molt interessants, 
que ens obrien cada mes una finestra a 
nous mons, nous sabers, noves perspecti¬ 
ves. 

Hem parlat de política per descomp¬ 
tat!, però també de llenguatge de gènere, 
d'Orient Mitjà, de l'explotació a Àfrica, de 
Violència masclista, d'Avortament, de la 
sexualitat en la pubertat, de memòria his¬ 
tòrica, de literatura, d'aventura personal i 
solidària, d'art, d'educació... i hem comp¬ 
tat amb una Dona Lliure!: Concha Liano; 
inoblidable la seua energia, la seua capa¬ 
citat de lluita als 90 anys. 

Deu anys d'entrevistes, debats, lectu¬ 
res, cafès i tes, riures i preocupacions, deu 
anys en els quals he trobat un mitjà, la 
ràdio, Ràdio Klara, en el qual poder dir tot 
allò que no s'escolta en altres llocs, en el 
qual difondre que un altre món és possi¬ 
ble, i a través del que sent que aporte el 
meu gra d'arena a aconseguir-ho. I tot açò 
envoltat d'amigues immillorables. Bon 
aniversari a totes, companyes! 


Últims 

resultats 

eleccions 

sindicals 

Al País Valencià, la 
Confederació és Túnic 
sindicat que augmenta el 
percentatge de delegats 
malgrat la disminució de 
representants sindicals 
que es trien 


CGT obté 2 delegats en Kluh 
Linaer (neteja Hospital de 
Sant Joan d’Alacant) 

La candidatura de CGT, que 
es presentava per primera 
vegada, va aconseguir 2 
delegats, així el Comitè va 
quedar amb 4 delegats d’UGT 
(tenia 6), 3 de CCOO i 2 de 
CGT. 

Cal ressaltar l’enorme 
participació dels treballadors, 
superior al 95%. Els resultats 
van ser els següents: 

UGT: 43 vots (42,5%); CCOO: 
36 vots (35,3%); CGT: 23 vots 
(22,55%). 


Així mateix significatiu és el fet 
que UGT haja perdut la 
majoria absoluta que tenia en 
el Comitè. Els candidats de 
CGT agraeixen la confiança 
dipositada en la candidatura i 
es comprometen a continuar 
defensant els interessos dels 
treballadors de manera 
conseqüent, sense signar 
pactes de cap tipus a esquena 
dels mateixos. 

CGT obté un delegat en 
Cartonajes La Plana 

En les eleccions celebrades 
el 16 de desembre de 2011 en 


Betxi (Castelló), en l’empresa 
Cartonajes la Plana, en un 
comitè de 9 membres, la CGT, 
que es presentava per primera 
vegada, ha aconseguit un 
delegat. 

Els resultats són els 
següents: CSIF 4 delegats 
CCOO 2 UGT 2 CGT 1 

Últims resultats València 

I és l’únic sindicat que es 
troba en aquesta situació. 

En l’empresa Centro 
Farmacéutico, CGT obté 1 
delegat de 9, repetint el mateix 
resultat que havia assolit en 


les passades eleccions. 

El sindicat entra per primera 
vegada en Dextro Mèdica 
(comerci metall) amb 3 
representants de 3; en 
Mediterrànea de Camiones 
(metall) amb 1 delegat de 3, 
en Unipost amb 2 de 9 i en 
ISS Correos (Neteja) amb 3 
de 9, on hem acabat amb la 
majoria absoluta de la UGT. 
Quant a Transportes Martín 
tenim 1 delegat de 5, el mateix 
resultat que en Transfesa. 

Més enwww.cgtpv.org 

PER PREVARICACIÓ 



Protesta dels PAS de la Universitat d’Alacant en solidaritat amb el company expedientat injustament. Aquest acte va tindré lloc en el mes de juny de l’any passat 


Denúncia contra el rector 
de la Universitat d’Alacant 


CGT-COMUNICACIÓ ALACANT 

Un afiliat de la CGT funcionari de la Universi¬ 
tat d’Alacant (JSAG) ha presentat en la Fiscalia 
d'Alacant una denúncia, juntament amb 34 docu¬ 
ments com a prova, contra el rector d'aquesta uni¬ 
versitat Ignacio Jiménez, perquè podria haver 
comès un presumpte delicte de prevaricació quan 
li va incoar un expedient disciplinari. 

Els fets van ocórrer el 28 de març de 2011 i 
abans que es fera la instrucció corresponent, el 
rector va acusar directament a aquest funcionari 
de cometre cinc faltes greus, per la qual cosa no 
va respectar el seu dret a la presumpció d'inno¬ 
cència. Segons el rector, les faltes es van cometre 
contra els membres de la Comissió de Valoració 
d'un concurs de trasllats en els recursos d'alçada 
que va presentar JSAG. 

La Junta de PAS (Personal Administració i Ser¬ 
veis), la Junta PDI (Personal Docent i Investiga¬ 
dor), per unanimitat dels seus membres, i més de 
800 treballadors/es, van considerar que l’expe¬ 
dient era improcedent ja que les faltes que va 
al·legar el rector no es podien aplicar al funciona¬ 
ri, perquè aquest no es trobava exercint el seu tre¬ 
ball de funcionari, sinó que participava en un con¬ 


curs de trasllats, i així li'l van fer saber al rector en 
els diferents escrits que van presentar, fins i tot en 
les manifestacions que es van realitzar sobre 
aquest tema. 

Però a pesar que el rector va tenir coneixement 
d'açò i per tant va poder anul·lar les actuacions i 
arxivar l'expedient, va preferir que el procediment 
seguirà el seu curs. A més, segons el plec de cà¬ 
rrecs realitzat per l'instructor, el funcionari, no so¬ 
lament no va tenir una greu desconsideració amb 
els membres de la comissió de valoració del con¬ 
curs esmentat, sinó que ni tan sols els va faltar al 
respecte, motiu pel qual l'instructor va arribar a 
dir que ni tan sols el funcionari en qüestió hauria 
comès una falta lleu. Pel que a més, les acusa¬ 
cions realitzades pel Sr. Rector van ser falses. 

La CGT denuncia aquests fets perquè han ge¬ 
nerat molt patiment i problemes de salut a un fun¬ 
cionari que fa bé el seu treball, prova d'açò va ser 
el gran suport que va tenir dels seus companys i 
companyes en la universitat i, al nostre juí, l'ac¬ 
tuació irregular del rector és impròpia de qui 
exerceix eixa responsabilitat i s'espera un com¬ 
portament digne, corresponent al seu càrrec que, 
dit siga de pas, a data d'avui, encara no li ha donat 
una explicació del succeït al funcionari. 

Més informació: www.cgt-alacant.es 


RETALLADES I CORRUPCIÓ 



En protesta per la corrupció i en demanda de que es depuren responsabilitats i que es tornen els diners 
públics, CGT va soltar globus en sota la casa de Francisco Camps, considerat no culpable per un jurat 

popular 

CGT es mobilitza 
contra les retallades 


El 26 de gener, 200.000 per¬ 
sones a València, 60.000 a Ala¬ 
cant i 30.000 a Castelló es ma¬ 
nifestaren contra les retallades 
en el sector públic i per la depu¬ 
ració de responsabilitats. I els 
números no ho diuen tot. 

Malgrat una convocatòria 
tancada pels majoritaris de la 
funció pública, la diversitat dels 
participants va ser un clam de 
reivindicació i crítica a les reta¬ 
llades, a totes, i al fet que, no¬ 
vament, tracten de fer pagar a la 
classe treballadora l’estafa ca¬ 
pitalista. 

I tot això, cinc dies després de 
les històriques manifestacions a 


València i Alacant contra les re¬ 
tallades en l’Escola Pública... 

La presència de CGT ha sigut 
palesa, remarcant que existeix 
una alternativa al sindicalisme 
claudicant i assenyalant la evi¬ 
dent culpabilitat de Camps amb 
l’acte simbòlic de soltar globus 
negres sota la casa de «l’hono- 
rabilíssim». CGT continua amb 
la Campanya «Anem a desta¬ 
par el saqueig» amb la finalitat 
que els responsables del bala- 
fiament i la desviació dels di¬ 
ners públics depuren la seua 
responsabilitat. 

Tota la informació en 
www.cgtpv.org 


“Les treballadores del Centre d’Atenció 
Integral de Castelló volem cobrar” 


ASSEMBLEA DE TREBALLADORES 
Centre Atenció a Dones de Castelló 

14 treballadores de les 22 de plantilla de 
la Casa d'Acolliment de la dona maltracta¬ 
da de Castelló, han procedit a una recla¬ 
mació/denúncia general, per impagament 
per part de ASER, des d'octubre 2011 fins 
avui. 

El Centre d'Atenció Integral a Dones de 
Castelló és un centre d'acolliment per a 
dones i els seus fills/es que han patit vio¬ 
lència de gènere, per la qual cosa està pro¬ 
tegit per llei, tant el lloc físic del centre 
com les diferents persones i famílies que 
passen per ell. El Centre està gestionat per 
l'empresa ASER, subcontracta de la Con¬ 
selleria de Justícia i Benestar Social, de¬ 
pendent de la Generalitat Valenciana, des 
de l'any 2004. 

Les dues situacions del centre, de màxi¬ 
ma gravetat, tant per a l'economia de les 


treballadores i les seues famílies, com per 
a l'economia del centre són: 

1.-Laborals (que afecten a tota la 
plantilla): 

Pel que fa a les situacions laborals que 
estan afectant a la plantilla, aquestes es re¬ 
munten al mes d'abril de l'any 2011, quan 
van començar a patir-se retards en el co¬ 
brament de les nòmines, vulnerant-se d'a¬ 
questa manera i de forma reiterada, el con¬ 
veni col·lectiu que regula aquest tipus de 
centres. A més d'açò, la situació de les tre¬ 
balladores (i de les seues famílies) s'ha vist 
greument perjudicada atès que des del mes 
d'octubre de l'any 2011 fins a l'actualitat, 
no s'han percebut els salaris estipulats per 
la realització del seu treball. Pel que les 
treballadores del centre han de continuar 
realitzant el seu treball sense cobrar les nò¬ 
mines, que en el moment actual són les re¬ 
ferents als mesos d'octubre, novembre i 
desembre del 2011. 


La plantilla de treballadores, en assem¬ 
blea, està estudiant la possibilitat d'un ca¬ 
lendari de mobilitzacions, sense afectar al 
funcionament del centre, per a aconseguir 
les seues reivindicacions econòmiques i 
laborals. 

Ressenyar que des que va començar 
aquesta situació, les treballadores han 
patit per part de l'empresa una total des- 
informació, fet que sens dubte està afec¬ 
tant a la seua salut no sabent què poden 
esperar de l'empresa, quant han d'espe¬ 
rar perquè se'ls informe sobre el seu 
futur, si hi haurà una nova empresa que 
assumisca la gestió del centre, si aques¬ 
ta nova empresa mantindrà el total dels 
llocs de treball existents en l'actualitat o 
si es produiran acomiadaments, etc. La 
gestió d'aquest centre i el seu servei so¬ 
cial és considerada per aquesta plantilla 
com a imprescindible per a garantir els 
drets de la dona, i més per a aquest 


col·lectiu de dones, en situació de 
màxim risc. 

Ressaltem que durant els mesos d'estiu 
de 2011, les suplències per vacances no 
han sigut cobertes íntegrament, al que se li 
sumisca (de nou, en perjudici de les treba¬ 
lladores i de les famílies residents) que di¬ 
verses persones de la plantilla, que s'han 
vist incapacitades per baixes laborals, no 
han sigut cobertes. 

2.-Mitjans per al manteniment del 
centre i cobertura de necessitats: 

Volem fer constar que s'ha vingut obser¬ 
vant retards en la recepció d'alguns pro¬ 
ductes de neteja, alimentació, material d'o¬ 
ficina i material per a la realització de ta¬ 
llers, per la qual cosa la qualitat del servei 
oferit a les residents del centre s'ha vist al¬ 
terada. Considerem injustes les retallades 
en aquest servei tan essencial, tant per les 
dones com per als seus filles i fills. 

Nota de Premsa en www.cgtpv.org 

MOBILITZACIONS 


FORMACIÓ PER A LA LLUITA 


DEFENSEM ELS NOSTRES DRETS 



Els treballadors de l'empresa 
de transport urbà alacantí La 
Alcoyana es concentraren per 
a protestar pels continus impa- 
gaments de l'empresa. Des de 
la CGT denunciem públicament 
a aquestes empreses conces¬ 
sionàries de l'Administració que 
aprofiten aquests moments de 
crisi per a justificar la seua polí¬ 
tica empresarial. Per a les su¬ 
culentes nòmines dels direc¬ 
tius, sempre hi ha liquiditat. 



Després de la firma d’un acord 
entre l’empresa proveïdora de 
Ford, Benteler Jit València i la 
UGT (majoritària en el Comitè 
d’Empresa arran unes eleccions 
impugnades per irregularitats), 
els fets han demostrat l’engany. 
Benteler va pactar un ERO abu¬ 
siu de 100 dies amb la UGT 
dient que s’evitarien així acomia¬ 
daments. Uns dies després aco¬ 
miadaren 13 treballadors. CGT 
lluita per la readmissió. 



La plantilla de la contracta de la 
neteja de l’Hospital Clínic de 
València (Secopsa) ha aconse¬ 
guit el pagament de les seues 
nòmines després de cinc dies 
de mobilitzacions. Els i les tre¬ 
balladores s’han estat concen¬ 
trat dues vegades al dia en les 
instal·lacions sanitàries i han 
arribat a marxar per l’avinguda 
Blasco Ibànez. Secopsa ha tor¬ 
nat a endarrerir l’abonament 
dels salaris en el mes de gener. 



En solidaritat amb la Campanya 
S.O.S. Parke (Generalitat Va¬ 
lenciana i Ajuntament d’Alfafar 
continuen sense pagar el deute 
al projecte social del Parke Al- 
kosa) i també amb la vaga de 
fam indefinida de Toni Valero, la 
ciutat de València ha viscut con¬ 
centracions, manifestacions, un 
tancament en les Corts, con¬ 
certs i un dejuni voluntari, soli¬ 
dari i col·lectiu. CGT recolza i 
participa en tots els actes. 


Celebrat el Curs Confederal de 
Reforma del Mercat de Treball 



El cap de setmana del 20, 21 i 22 de gener 
d’enguany, va estar dedicat a la formació 
sindical, econòmica i política. 

En un entorn natural privilegiat, el Parc 
Natural de l’Albufera, idoni pel seu aïlla¬ 
ment, uns 70 militants vinguts arran el País 
Valencià es trobaren en el Casal d’Esplai 
del Saler. 

Desiderio Martín (Gabinet d’Estudis 
CGT) al llarg del cap de setamana i Raúl 
Maíllo (advocat, Gabinet Jurídic Confede¬ 
ral) en la intensa jornada del dissabte, van 
ser els encarregats d’impartir el curs orga¬ 
nitzat per la CGT-PV. 

Cal destacar les ganes i la bona acollida 
que va tindré la iniciativa de dedicar tot un 
cap se setmana a formar-se. 

La cojuntura social, econòmica i política 
fa que, ara més que mai, siga necessari em¬ 
prar les eines que tenim per a combatre l’o¬ 
fensiva d’un capitalisme salvatge que, en la 
carrera per reestructurar-se i incrementar 
els beneficis per als especuladors, empresa¬ 


ris, etc; ha apostat per desmantellar l’Estat 
de Benestar i per furtar-nos els pocs però 
importants drets adquirits amb la lluita dels 
nostres avantpassats. Amb aquesta expe¬ 
riència, no únicament de formació, sinó 
també de convivència, d’intercanvi, de 
debat ens hem enriquit d’arguments i cons¬ 
ciència envers l’inevitable camí que ens 
queda per recórrer si volem deixar als nos¬ 
tres fills un món sostenible. 

Els temes analitzats van ser la Crisi social 
i econòmica, la Reforma Laboral, la Refor¬ 
ma de la Negociació Col·lectiva, la Refor¬ 
ma de les Pensions. I una vegada disseccio- 
nat el context legal i econòmic, els forma- 
dors han passat a enfrontar eixa realitat 
amb material també legal, econòmic i ideo¬ 
lògic per a combatre el que ens imposen. 

Molts companys han demanat ja aprofon- 
dir en els coneixements celebrant un altre 
curs d’aquestes característiques. Redacció 

Materials del Curs en: 

http://www.cgtpv.org/Descarrega-Curs-Confederal-.html 


AGENDA 



TALLER SOBRE VIOLÈNCIA 
MASCLISTA. L’EMPODERAMENT 
FEMENÍ COMA 
ESTRATÈGIA 
DE PREVENCIÓ 

Del 23 al 25 de març 
en Art&Facto (Valèn¬ 
cia) 

El curs té com a ob¬ 
jectiu sensibilitzar en¬ 
torn dels àmbits de vulnerabilitat específics que 
deriven de l'encreuament dels grans eixos d'o¬ 
pressió causants d'exclusió i desigualtat: el gè¬ 
nere, la discapacitat i les condicions socioeconò- 
miques. 

S’abordaran també els processos de desperso- 
nalització als quals són sotmeses les dones que 
pateixen violència de gènere, amb la finalitat d'a- 
propiar-nos de les claus fonamentals que possi¬ 
biliten la intervenció amb unes mínimes garan¬ 
ties d'èxit. 

I es revisaran els processos d'empoderament, 
com a estratègia de prevenció. Aquest curs té 
una durada de 25 hores. A càrrec de Coto Ta- 
lens, psicòlega. 

Organitzen Dones CGT-València 


CONGRÉS EXTRAORDINARI DE 
CGT. TOLEDO 9 110 DE MARÇ 

Per acord de la Plenària del Comitè Confederal 
celebrada el 15 de desembre de 2011, es con¬ 
voca Congrés Confederal Extraordinari per als 
dies 9 i 10 de març. El lloc de celebració serà 
Toledo. N’hi ha un únic de l’Ordre del Dia: Anàli¬ 
si i estratègies de mobilització de cara a la con¬ 
vocatòria de la Vaga General. Més informació 
en www.cgt.org.es 

EL DVD DEL 
DOCUMENTAL 
“INDOMABLES. 
UNA HISTORIA DE 
MUJERES LIBRES” 
DISPONIBLE EN 
ELS LOCALS 

L’estrena mundial de l’últim 
documental de ZerikusiAva tindré lloc el 7 de fe¬ 
brer en Alacant. 

Aquest treball es centra en una part de la nostra 
història, la que conta l'experiència de Mujeres 
Libres. Si vols el DVD, pots aconseguir-lo en els 
locals de CGT 

Més informació en www.rojoynegro.info 



Por Beatrice Borgia 


Harta 


Harta 

del polvo en los muebles, 
de los equilibrios y tropezones, 
del mito de la supermujer 
cruel y mezquina trampa, 
del quiero y no puedo, 
las ojeras 
y las arrugas. 

Harta 

de eyaculadores precoces, 
de caricias torpes, 
de mujeres reprimidas, 
de los celos y la envidia, 
la soledad 
y el desconsuelo. 

Harta 

de los gritos en los bares, 
de los malos humos, 
de Gürtel y los trajes, 
del maltrato al Cabanyal, 
las mentiràs 
y la pobreza. 


Harta 

de la Iglesia y el Estado, 
de la Ley de Partidos, 
de Rajoy y Rubalcaba, 
de los recortes y reformas, 
las prohibiciones 
y el despilfarro. 

Harta 

de ninos en barracones, 
del copago sanitario, 
la ley Sinde y los desahucios, 
los EREs 
los despidos 
el desempleo. 

Harta de estar harta, 
solo existe un camino: 
la lucha diaria 
motor necesario, 
otro mundo es posible 
y aun harta 
no me resigno 


Si vols col·laborar amb: 



comunicacion-cgtpv@rojoynegro.info 

Entrevista amb José Asensio. Secretari d’Oraanització del Sindicat d’Administració Pública de CGT-València 

"Es imprescindible la confrontació 
ideològica amb el capitalisme" 


És un fill de maig del 1968. Nascut a Benicalap, un barri obrer 
de València, va començar molt jove en això del “compromís”. 
Al principi, incorporant-se al casal de joventut municipal del 
seu barri fins a la seua desaparició. Va anar creixent política¬ 
ment, enriquint-se d’experiències i també de cultura musical. 
Precisament, mitjançant els grups de música, va prender con¬ 
tacte amb col·lectius socials de la ciutat. Quan comença a tre¬ 


ballar, decideix afiliar-se a CGT on ràpidament s’implica en 
l'estructura de l'organització. Observador i reflexiu, porta ja 
quinze anys de militància sindical. Actualment, pertany al Se¬ 
cretariat Permanent del SAP, és el Secretari General de la Sec¬ 
ció Sindical de CGT en la Universitat de València i forma part 
de l’equip radiofònic del programa de CGT-PV en Ràdio Klara, 
“Acció Directa”. 



José Asensio en un moment de l’entrevista 


Podries començar contextualitzant l'exis¬ 
tència del Sindicat d'Administració Públi¬ 
ca a València? 

El SAP ha passat per diferents etapes. En 
una primera etapa era bastant xicotet en 
nombre d'afiliació i delegats. Després passa¬ 
rem a una segona fase de gran creixement 
quant a implantació i imatge. A continuació, 
vaig viure una tercera etapa bastant penosa 
en la qual, per una sèrie de motius, es va des- 
federar el sindicat. I després d’eixe episodi al¬ 
guna gent ens vam tornar a enganxar. Jo no 
em vaig desenganxar com a afiliat però sí en 
el treball, vaig estar dos anys llargs meditant 
sobre el procés. I a partir d'ací vaig veure la 
necessitat una altra vegada d'implicar-me en 
el SAP. No he deixat de tenir implicació amb 
la meua secció sindical que és la de la Uni¬ 
versitat de València. Aquestes són les quatre 
etapes que jo he viscut. L'etapa actual és de 
reestructuració del sindicat en el sentit d'anar 
compactant-lo, de fer organització, de fer en¬ 
tendre a l'afiliació i als sectors que el formen 
que el sindicat ho és si el treball de les sec¬ 
cions sindicals i dels sectors es bolca en el 
propi sindicat. En cas contrari s'entra en una 
dinàmica de funcionament corporatiu. Si tu 
només funciones en la teua secció sindical i 
en el teu sindicat, indubtablement pertanys a 
CGT i al SAP de CGT però no es fa tanta or¬ 
ganització com si eixe treball alhora es tras¬ 
passa i es fa créixer. Açò seria el més desta- 
cable de l'etapa que s'ha iniciat ara. I d'altra 
banda, la resistència, perquè en aquest mo¬ 
ment, tal com estan les coses, és difícil plan¬ 
tejar treball més enllà de resistir els atacs. 
Tant de bo el poguérem fer! O potser entrem 
en una etapa de tal abandó dels serveis pú¬ 
blics que la gent que treballem en ells els 
ocupem i els autogestionem. Però bé, com en 
eixa etapa no estem, diguem que els dos tre¬ 
balls ara en el sindicat són ajuntar les resis¬ 
tències i fer organització. 

Has decidit assumir en aquest moment 
una responsabilitat important en el SAP. 
Pots aprofundir en els eixos ideològics i 
de treball que vertebren la labor del Se¬ 
cretariat Permanent per a aquests pròxims 
anys? 

El SP compta ara mateix amb una perso¬ 
na que exerceix la visibilitat de la Secretaria 
General. La resta de responsabilitats ocupa¬ 
des són Finances, Organització, Comunica¬ 
ció i Jurídica. I després hi ha unes secretaries 
d'Acció Sindical que són les que relacionen el 
sindicat amb els diferents sectors. En aquest 
moment treballen eixa coordinació persones 
del sector Universitat, Forestal, Serveis So¬ 
cials i Sanitat. 

Les línies de treball prioritàries són, en 
primer lloc, la reorganització de bases de 
dades, és necessària una certa burocràcia 
perquè una organització funcione (bases de 
dades, quotes, han d'estar al dia), una part de 
treball es fa ací des d'Organització i Finan¬ 
ces. S'ha articulat obrir una línia de treball en 
Jurídica més enllà de l'assessorament jurídic. 
Perquè entenem dins de l'Administració Pú¬ 
blica que la jurídica és una pota important per 
a establir l'Acció Sindical. S’ha creat un grup 
de treball format per alumnes de pràctiques 


per a recolzar part d'eixa acció jurídica. I re¬ 
colzar també les consultes d'afiliats perquè 
en Administració Pública es dóna molt eixe 
criteri de consulta i, així, no saturar els ser¬ 
veis de jurídica que tenim. La Confederació 
compta amb els mitjans ajustats a la nostra 
realitat. I l'altra part del treball és portar a l'ac¬ 
ció el discurs. Perquè entenem que, si els dis¬ 
cursos els deixem només en webs, pamflets i 
cartelleria, no respondríem a la dinàmica del 
que entenem com a sindicat anarcosindicalis- 
ta. I concebem que l'acció ha d'estar relacio¬ 
nada amb el discurs i ha de ser contínua. 
Sota eixe prisma ara mateix estem en una re¬ 
alitat de plataformes muntades en els dife¬ 
rents sectors i un intent del sindicat d'estar en 
el carrer en tota convocatòria de mobilitza¬ 
cions que hi haja independentment de qui les 
llance. Perquè creiem que el sindicat ha d’es¬ 
tar el més pegat possible als treballadors de 
l'Àrea Pública. 

Podries analitzar quins són els punts forts 
i en què pot millorar el sindicat? 

Aquesta pregunta la responc com a afi¬ 
liat. CGT té molts forts. Primer, que és un sin¬ 
dicat amb ideologia. Jo entenc que el sindi¬ 
calisme és una eina de lluita social i, per tant, 
l'anarcosindicalisme ha de ser més potent 
que el propi sindicalisme. Aquest és un fort 
que té CGT i que no té pràcticament cap sin¬ 
dicat actualment. 

Un altre fort és l'estructura assembleària. 
Que pot funcionar millor o pitjor per la partici¬ 
pació. I és que sense participació no existeix 
estructura assembleària, per molt que ens 
vulguem inventar secretaries. La coordinació 
és molt important, però només té sentit si 
existeix participació. I en un sindicat anarco- 
sindicalista s'ha de participar i les assemble¬ 
es s'han d'omplir de gent, perquè si no, es 
perd l'essència. Un altre fort és la no jerar¬ 
quització, entendre que el treballador més 
apegat al problema és el que ha d'estar en el 
problema i animar-li a que estiga. Açò a vol¬ 
tes té els seus inconvenients perquè es ne¬ 
cessita una xarxa prèvia de formació, suport, 


de jurídica per tal que seccions sindicals o 
afiliats no es vegen desbordats per la situa¬ 
ció que viuen. I ací l'estructura del sindicat ha 
de tractar de recolzar el màxim possible a la 
gent. Açò és un fort no solament per a l'anar- 
cosindicalisme, sinó per a les organitzacions 
llibertàries. Jo estic principalment en l'orga¬ 
nització per l'ideari que defensa CGT, més 
enllà de la seua acció sindical. A mi em mou 
més en CGT la part ideològica que l'estricta- 
ment sindical. Però evidentment, CGT ha de 
tenir un equilibri entre la part ideològica i la 
sindical perquè es tracta d'un sindicat. Coses 
que caldria reforçar? Principalment la coordi¬ 
nació. Una estructura assembleària té un 
funcionament molt complex, perquè d'alguna 
manera s'ha d'arreplegar la veu de tota la 
base i és difícil l'organització i la coordinació 
ací. Açò implica un sobreesforç important. I 
la gent que assumim eixes coordinacions 
hem de tenir molt clar que el nivell de coordi¬ 
nació ha de ser també assembleari. No té 
sentit mantenir l'assemblea en la part d'a 
baix si en el següent nivell de coordinació no 
ens coordinem assembleàriament. Pense 
que eixa és una part que hauria de reforçar 
bastant l'afiliació. Perquè al final som afiliats 
i afiliades els que fem el pas per a estar en 
eixa part de coordinació. I el de la participa¬ 
ció, que la gent participe més perquè la que 
està caent és grossa. I si no hi ha organitza¬ 
cions que estiguen donant la batalla contínua 
és difícil que la ciutadania no organitzada 
tinga alguna esperança que la resistència es 
done. 

En aquests temps de reestructuració del 
capitalisme, de desmantellament de l'Es- 
tat de benestar i de reculada evident i rà¬ 
pida dels drets adquirits, quin és el sentit 
de l'organització dels treballadors del 
Sector Públic en CGT? 

Estem en una època fotuda. No m'atre- 
visc a aventurar cap a on anem, però, sens 
dubte, ens trobem clavant un moment histò¬ 
ric important. Important perquè el capitalisme 
és més fort que mai i s'ha estructurat d'una 


manera globalitzada. Ha pogut saltar de ser 
capitalistes d'estat a ser capitalistes globals. 

I en eixe salt, de les altres potes de l'estruc¬ 
tura de l'estat té el mercat un control absolut. 
És molt difícil que se li escape el control dels 
tres poders enunciats per Montesquieu. 
Quant al quart poder que seria la premsa, és 
molt més fàcil de controlar arran eixe salt i 
parlem ja de grans corporacions en el món 
de l'audiovisual. I alhora, eixe creixement fa 
que les lluites es tornen més petites perquè 
es donen dins d'un context. L'enemic es veu 
més gran amb el que la sensació de por pa- 
ralitzadora influeix molt més que en altres 
èpoques. Tot açò dins del Món Occidental, 
perquè tres quartes parts de la humanitat 
estan fotudes des de fa moltíssim temps i al 
Món Occidental li dóna exactament igual per¬ 
què ha viscut bé. Hui el que es dóna és una 
lluita de classes sobre la sobirania. La ciuta¬ 
dania té cada vegada menys sobirania per¬ 
sonal i per tant té més dificultat per a articu¬ 
lar sobirania col·lectiva. Així, estar en CGT o 
en organitzacions llibertàries i per extensió 
en organitzacions amb ideologia és molt im¬ 
portant, perquè ens estem movent en un 
context ideològic. Estem patint un atac des 
d'un context del món amb ideologia i la re¬ 
sistència només pot donar-se quan s'enfron¬ 
ta a açò una altra ideologia i una altra mane¬ 
ra de construir. En el marc d'organitzacions 
amb ideologia, CGT és el sindicat que millor 
estructura té ara mateix. CGT té les eines 
per a poder treballar per eixe concepte d'un 
món millor. 

Pense que és important estar en CGT, 
especialment en el Sector Públic, que seria 
la base del funcionament d’allò col·lectiu. 
Aquest s'ha d'articular des de la visió de les 
persones que el formen, és a dir, l'Àrea Pú¬ 
blica. Mentre la socialdemocràcia entendria 
que s'ha d'executar des de l'aparell de l'estat, 
nosaltres entenem que tot el Sector Públic 
ha d'estar construït des de les persones que 
estan en ell, no des de l'estructura del poder. 
Llavors CGT ací té també una línia important 
que treballar respecte a la gent que vaja pre¬ 
nent consciència d'açò. Que allò públic no és 
una cosa que ens donen o que ens gestio¬ 
nen, sinó que hem de construir-lo. Ací CGT 
té una labor diferent respecte a altres sindi¬ 
cats, que tenen açò absolutament descartat. 

I per a acabar, Vols afegir alguna cosa 
més? 

Que la gent s'anime, que participe. I re¬ 
cordar que la construcció que hem estat vi¬ 
vint del que es denomina Estat del benestar 
s'ha fet a costa dels nostres pares. El meu 
pare per exemple es va tirar, per a tenir un 
conveni de la construcció, 42 dies de vaga. 
Açò per a aconseguir un conveni provincial. I 
si ara planteges una vaga de 42 dies en 
qualsevol sector, més enllà d'aquells que 
estan molt fotuts i on o no es pagen les nò¬ 
mines, la gent se sorprèn. En canvi, açò ho 
tenia molt clar la classe obrera en els anys 
70 i 80. I tindrem el que ens treballem. 

